Mikyčiai
Mikyčiai – kaimas Lazdijų rajono savivaldybėje, 4 km į pietus nuo Šventežerio, prie kelio  2509  Rūda–Šventežeris–Teizai–Kavalčiukai . Išsidriekęs iš šiaurės į pietus 4 km, pietryčiuose siekia Prapunto ežerą, taip pat telkšo ežerėlis Daunoris. Seniūnaitijos centras. Yra Šventežerio vidurinės mokyklos skyrius, biblioteka, medicinos punktas. Stūkso Mikyčių piliakalnis. Kaimo pietuose, miške yra Lietuvos partizanų kovos ir žūties vieta (1951 m. žuvo 3 Dainavos apygardos Šarūno rinktinės, Mindaugo tėvūnijos partizanai). Yra kapinės.